Vobanefapalet Deutänik Netasogädimik

Vobanefapalet Deutänik Netasogädimik (Deutänapüko: Nationalsozialistische Deutsche Arbeiterpartei, NSDAP) äbinon palet bolitik in Deutän timü Repüblik di ,Weimar’. 

 Jenotem 
Päfünon ün yel 1919 as „Vobanefapalet Deutänik” (Deutsche Arbeiterpartei, DAP), kel pävotanemükon ini ,NSDAP’ ün 1920. Program e binätem onik pästabons su netätim lemuik, lölim yudanitaik e refudavöd demokrata e kobädima. El ,NSDAP’ pädajäfükon seväriko stabü lecifaprinsip. Presidan e dugan paleta ävedom ün yel 1921 reigänalebüral latikum: hiel ,Adolf Hitler’. Dü yels 1933–1945 Deutän äbinon diktor, in kel el ,NSDAP’ äbinon balik palet pedälöl. Reigatimi ela ,NSDAP’ äkaladons jeikareig, kontrol lemuik love pöp, yudanipojüt, dadeidam yudanas e dunots jonidik ad yokön länis votik in Yurop.

Pos Volakrig telid ün 1945, dü cödäds di ,Nürnberg’, el ,NSDAP’ päpatöfon fa tats pefedüköl as noganükam krimik, päsäfönon e päproibon. Sis fün Fedarepüblik Deutäna ün 1949 föd u slopükam seimik medü vodems, vöds, mäks e sümbols votik paproibons us.

 Posöds lelogädik 
Bevü posöds lelogädik in el ,NSDAP’ äbinoms, flanü el ,Hitler’: hiel ,Rudolf Hess’ (vipresidan ela ,NSDAP’), hiel ,Joseph Goebbels’ (ministeran propagida), hiel ,Hermann Göring’ (balidal Prusäna e lebüdan lutamilita), hiel ,Alfred Rosenberg’ (cifafilosopan paleta e ministeran lofüdikas ziläkas pakoupöl, hiel ,Heinrich Himmler’ (lebüdan poldanefa ed ela ,SS’, poso ministeran dinas nilänik), hiel ,Ernst Röhm’ (lebüdan ela ,SA’), hiel ,Martin Bormann’ (cif lebüra ela ,NSDAP’) e hiel ,Joachim von Ribbentrop’ (ministeran dinas foginänik).

 Davälaseks 
+ Seks ela ,NSDAP’ in reigänadailedaväls de 1924 jü 1933 (dötumanums)A New Illustrated History of the Nazis. 2005. p. 46

 Magods 

 Noets